Publication: Magyar Közlöny
Issue: MK-2009-19 (Year: 2009, Number: 19)
Era: 2004-2010
Section: A foglalkoztatás elõsegítésérõl és a munkanélküliek ellátásáról szóló 1991. évi IV. törvény 20. § (2)–(3) bekezdésében foglalt felhatalmazás alapján, a szociális és munkaügyi miniszter feladat- és hatáskörérõl szóló 170/2006.
Paragraph Index: 1640

(1) bekezdésének a)–b) pontjában, valamint (2)–(3) bekezdésében foglaltak ellenõrzését, továbbá az ajánlószelvényt átadó választópolgárok azonosítását jelenti.” A Ve. 59. § (1) bekezdése szerint „az ajánlószelvényekrõl másolatot készíteni tilos”. A (2) bekezdés alapján „a jelölésnek az ajánló személyre vonatkozó adatai nem nyilvánosak. A jelöléssel kapcsolatos kifogás esetén az ajánlószelvény adatait, valamint a 2009/19. szám technikai nyilvántartást az illetékes választási bizottság, a választási iroda és a bíróság ellenõrizheti.” Az ajánlószelvény választópolgárhoz való eljuttatásáért a helyi választási iroda vezetõje felel. E feladatához tartozik, hogy gondoskodjon az ajánlószelvények értesítõvel együtt való megküldésérõl, és biztosítson pótlólagosan ajánlószelvényt azon választópolgárok számára, akik nem kaptak. Hivatalos ajánlószelvénynek csak a helyi választási iroda által a fenti eljárási rendben biztosított ajánlószelvény minõsül. Az ajánlószelvényrõl kitöltetlen állapotban sem lehet másolatot készíteni, illetve a másolt ajánlószelvényen szereplõ ajánlás érvénytelen, függetlenül a másolás módjától. Az ajánlás érvényességének és hitelességének elengedhetetlen feltétele a saját kezû aláírás. A többi adat az ajánló választópolgár jelenlétében másképp is rávezethetõ az ajánlószelvényre. A nevének saját kezû aláírására képtelen (pl. testi fogyatékos, vak, illetve gyengénlátó, írástudatlan) választópolgár az ajánlószelvényt a választási iroda vezetõje, tagja, valamint bíróság, közjegyzõ elõtt láthatja el kézjegyével. A választópolgár kézjegyét a választási iroda hivatalos személyként eljáró vezetõje vagy tagja, valamint a bíróság, illetõleg a közjegyzõ hitelesíti. Az ajánlási szabályok megsértését jelenti azonban az, ha a választópolgár csak a személyes adatait vagy/és az aláírását tartalmazó ajánlószelvényt, vagy teljesen üres ajánlószelvényt ad át a jelöltnek vagy a jelölt, illetve a jelölõ szervezet képviselõjének, és a hiányzó adatokat a választópolgár távollétében más tölti ki. Egyebekben a választópolgárnak az ajánlószelvény kitöltése során kinyilvánított akaratát a legmesszebbmenõkig tiszteletben kell tartani. Ezért azokat az ajánlásokat is érvényesnek kell elfogadni, amelyeken a jelölt neve nem az anyakönyvben szereplõ formában, de egyébként egyértelmûen azonosíthatóan (pl. leánykori név, felvett név stb.), illetõleg amelyeken a jelölõ szervezet neve a hivatalos megnevezéstõl eltérõ formában, de egyébként minden kétséget kizáró módon megállapíthatóan (pl. rövid név, betûszavas rövidítés stb.) szerepel. Az ajánlás folyamata az ajánló választópolgár részérõl a kitöltött ajánlószelvénynek a jelölt, illetve a jelölõ szervezet képviselõjének való átadásával lezárul. Mivel az ajánlás nem vonható vissza, ha a nyilvántartásba vett jelölt bármely okból kiesik, illetõleg a még nyilvántartásba nem vett jelölt az ajánlószelvényeket nem adja le, a választópolgár újabb érvényes ajánlást más jelölt részére már nem adhat. A jelölt, illetve a jelölõ szervezet képviselõjének átadott ajánlószelvényeket más jelölt nevére utólag átírni nem lehet. A kitöltött ajánlószelvényeket a jelölt, jelölõ szervezet a választási bizottság részére adja át. Ajánlószelvény az átadás után is gyûjthetõ, de csak a jelölésre, listaállításra rendelkezésre álló határidõn belül. Amennyiben a jelölt, lista nyilvántartásba vételét a szükségesnél kevesebb számú ajánlás miatt tagadta meg a választási bizottság, az érvényes ajánlások számába a korábban és az átadás után – a fenti határidõ belül – tovább gyûjtött összes érvényes ajánlószelvényt bele kell számolni. A jelölt, jelölõ szervezet az ajánlószelvényekrõl másolatot nem készíthet, és a rajtuk szereplõ adatokat választói adatbázis készítésére vagy egyéb célból nem használhatja fel. Az ajánlások ellenõrzése során a választási bizottság testületként jár. A bizottság tagja csak a bizottság döntése alapján végezhet önállóan ellenõrzési feladatot, illetve tekinthet be a technikai nyilvántartásba. Hatályukat vesztõ állásfoglalások: 2/1998. (III. 14.) OVB állásfoglalás az ajánlószelvények kitöltése tárgyában 7/2002. (II. 7.) OVB állásfoglalás az ajánlószelvények kitöltése tárgyában 7/2006. (III. 9.) OVB állásfoglalás az ajánlás megismételhetetlenségérõl Dr. Halmai Gábor s. k., az Országos Választási Bizottság elnökhelyettese IX. Határozatok Tára A Kormány tagjainak határozatai A külügyminiszter 10/2009. (II. 18.) KüM határozata a Magyar Köztársaság Kormánya és az Üzbég Köztársaság Kormánya között a kettõs adóztatás elkerülésérõl és az adóztatás kijátszásának megakadályozásáról a jövedelemés vagyonadók területén Taskentben,

Source: https://magyarkozlony.hu/hivatalos-lapok/ab45fc092a86c46ecd78adc7a6b4fa9244d9ce7a/dokumentumok/255dd73b285d947e8d3d5f7459d19469ddcfdb06/letoltes